‘‘ઓહ મિ. મેઘરાજા, તમને તો ક્યાં ખબર જ છે કે હવે અમારે ત્યાંના રિવાજ કેવા કેવા બદલાઇ રહ્યા છે. અમારે ત્યાં હવે અમે શું અનુભવીએ છીએ, અમે શું માનીએ છીએ, અમને શું લાગે છે તે નક્કી કરવાનો કે તે કોઇને કહેવાનો અમારો વારો આવતો જ નથી. પેલા નહીં ભીંજાવા છતાં ભીંજાઇ ગયાની બૂમો પાડનારા જ અમારા વતી નક્કી કરી નાખે છે કે અમે ભીંજાઇ ગયા છીએ કે નહીં, તમને ખબર છે ? આની પહેલાંના ચોમાસાંમાં અમે એકાદ-બે વાર જોરદાર પલળ્યા પણ હતા તો પણ એ લોકો જ અત્યારે અમને કહી દે છે કે આ વખતે તમે ઐતિહાસિક પલળ્યા છો. આવું ચોમાસું તો 70 વર્ષમાં ક્યારેય આવ્યું જ નથી. આ રીતના તો કોઇ દિવસ કોઇ ભીંજાયા જ નથી. ’’